একই সাথে মধ্যপ্রাচ্যসহ আট দেশে বাংলাদেশ ব্যাংকের তদন্ত দল পাঠানো হয়। তারা সরেজমিন দেখতে পায় মোবাইল ব্যাংকিংয়ের হুন্ডি তৎপরতা। বিদেশে বসেই একটি চক্র প্রবাসীদের কাছ থেকে বৈদেশিক মুদ্রা কিনে নিজেদের কাছে রেখে দেয়। দেশে থাকা আরেকটি চক্র সুবিধাভোগীদের কাছে স্থানীয় মুদ্রা নিমিষেই পৌঁছে দেয়। এতে বৈদেশিক মুদ্রা বিদেশেই থেকে যাচ্ছে। এভাবেই অনেকটা ফ্রি স্টাইলে হুন্ডি হচ্ছে মালয়েশিয়া, সিঙ্গাপুরসহ মধ্যপ্রাচ্যের বিভিন্ন দেশে।